ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
4 ธ.ค. 2558

สรุปภาวะตลาดภาคเช้า
SET เอื่อยๆ – SET เปิดกระโดดลงเล็กน้อย -6 จุด ผิดหวัง ECB ที่ไม่เพิ่มวงเงิน QE เหมือนตลาดต่างประเทศพอประมาณ เนื่องจากบ้านเราลงมาตลอดทางอยู่ก่อนแล้ว นอกนั้นยังไม่มีปัจจัยกำหนดทิศทางตลาดนัก ทำให้การเคลื่อนไหวหลังจากเปิดกระโดดลงไม่ไปไหน โดยแกว่งแคบแบบเอื่อยๆ ด้วยมูลค่าซื้อขายที่ไม่มากนัก มาปิดตลาดที่ระดับ 1,332.24 จุด -8.38 จุด -0.63% มูลค่าซื้อขายลดลงมาที่ระดับ 1.5 หมื่นล้านบาท กลุ่มหลักยังปิดลบต่อ โดยพลังงาน ICT และ แบงก์ ปิดลบ -1.4%, -0.8% และ -0.8% ตามลำดับ ด้านตลาดภูมิภาคอยู่ในแดนลบ โดยลบมากลบน้อยแตกต่างกันไป
 
กลยุทธ์ที่แนะนำ
ช่วงบ่าย: ทรงตัวในแดนลบ ถึงอ่อนตัวได้เล็กน้อย จากแรงขายลดความเสี่ยงก่อน Long weekend อย่างไรก็ตาม น่าจะยืนระยะบริเวณจุดต่ำเดิมของเมื่อวานที่ 1,325-1,330 จุดได้ และมุมมองในสัปดาห์หน้า ซึ่งมีวันทำการเพียงสามวัน คาดทิศทางเป็นในลักษณะเคลื่อนไหวออกด้านข้างระหว่างกรอบล่าง 1,325-1,330 จุด ถึงกรอบบนในช่วง 1,350-1,355 จุด กลยุทธ์ ยังเป็นเพียงการเก็งกำไร โดยเน้นรอบสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ RP (รับ 9.90 ต้าน 10.70 cut 9.60) และ SF (รับ 6.30 ต้าน 6.80 cut 6.10)
 